Winglet

Winglet (siipiuloke) on lentokoneen siiven kärjessä oleva (jokseenkin) pystysuora osa, joka parantaa siiven nostovoimaa estämällä ns. vortex- eli kärkipyörteen aiheuttamaa siiven ala- ja yläpuolen paine-eron tasoittumista. Tällä tavoin se myös parantaa lentokoneen polttoainetaloutta ja vähentää jättöilman pyörteisyyttä.

Useat lentokoneet, kuten Boeing 747-400 ja Airbus A340, varustetaan wingleteillä rakennusvaiheessa, ja esimerkiksi Boeingin 737-, 757- ja 767-koneisiin ne voidaan asentaa jälkikäteen. Finnair asensi Boeing 757-koneisiinsa wingletit vuoteen 2007 mennessä.

Lentokonekomponentit